laion/Wikipedia-Exotic huggingface dataset:
יחסי הונג קונג – יוון

יחסי הונג קונג–יוון הם יחסי החוץ בין הונג קונג ויוון. הייצוג הראשון של יוון בהונג קונג הוקם כקונסוליית כבוד בשנת 1946, עם מינויו של מר סדריק בלייקר לקונסול הכבוד. בשנת 1960 שודרגה קונסוליית הכבוד לקונסוליית הכבוד הכללית והיא פעלה תחת מעמד זה עד 1996, אז שודרגה המשלחת לקונסוליה מן המניין. סמכות השיפוט של הקונסוליה הכללית כוללת את האזורים המינהליים המיוחדים של הונג קונג ומקאו. מדיה וקבצים בנושא יחסי הונג קונג – יוון בוויקישיתוף קונסוליית יוון בהונג קונג - היסטוריה באתר משרד החוץ היווני ערך זה הוא קצרמר בנושא יחסי חוץ. אתם מוזמנים לתרום לוויקיפדיה ולהרחיב אותו.
חול לבן

"חול לבן" היא טרילוגיית רומנים גרפים מסוגת הפנטזיה, שנכתבה על ידי הסופר ברנדון סנדרסון וריק הוסקין, עם ציורים מאת ג'וליוס גופז ופריץ קאסאס. החלק הראשון של הטרילוגיה, "White Sand Volume I", פורסם ב־28 ביוני 2016. החלק השני פורסם ב-20 בפברואר 2018. החלק השלישי והאחרון פורסם ב-18 בספטמבר 2019. סנדרסון מתכנן לפרסם את "חול לבן" בגרסת רומן ב-דצמבר 2025. הרומנים הגרפיים מתרחשים ביקום הקוסמיר בו מתרחשים גם ספרים נוספים של סנדרסון. הסדרה מתרחשת בעולם מדברי המכונה טאלדיין שלתושביו הכוח להשתמש בקסם כדי לשלוט בתנועת החול. שם איש צעיר בשם קנטון מתאמן כדי להפוך לאדון חול. בעקבות התקפת פתע בה נהרגים רבים מאדוני החול ואביו, על קנטון לקחת אחריות על מסדר אדוני החול ולגלות מי בגד בהם. בכרך 2, קנטון מנסה לנהל משא ומתן עם שליטי "dayside" תוך כדי שמתנקשים מנסים להרוג אותו. הוא יוצר ברית עם קריס, שהיא מה- "darkside" של העולם והיא מנסה להבין את הקסם של אדוני החול. בכרך 3, קנטון מנסה לשמור על אדוני החול ביחד. קנטון מגלה את האמת מאחורי המארב שהרג את אביו ואת מרבית אדוני החול. הכרך הראשון בסדרה פורסם ביוני 2016 והגיע למקום השני ברומן הגרפי "ניו יורק טיימס". בפרסי הדרקון לשנת 2018 זכה הכרך הראשון בפרס הגרפי הטוב ביותר. "White Sand, Volume 3". נבדק ב-25 בספטמבר 2019. {{cite web}}: (עזרה) Adam Horne, State of the Sanderson 2023, Brandon Sanderson, ‏2023-12-19 (באנגלית אמריקאית) "Brandon Sanderson's White Sand Lands #2 On The NY Times GN Bestseller List". Bleeding Cool News. Bleeding Cool. נבדק ב-3 באוגוסט 2016. {{cite web}}: (עזרה) "Brandon Sanderson's White Sand graphic novel goes to second printing". Comics Beat. The Beat. נבדק ב-3 באוגוסט 2016. {{cite web}}: (עזרה) DONNA DICKENS (7 בספטמבר 2018). "The Best in Sci-Fi Books This Week (9/7/18)". Geek.com. Among the science-fiction wins were Andy Weir’s Artemis for Best Science Fiction Novel and Brandon Sanderson’s White Sand Volume 1 for Best Graphic Novel. {{cite news}}: (עזרה)
JuiceWRLD 9 9 9

JuiceWRLD 9 9 9 הוא המיני-אלבום השלישי של הראפר, הזמר והפזמונאי האמריקאי ג'וס וורלד (והחמישי במספר כולל המיני-אלבומים שיצאו גם תחת שם הבמה JuiceTheKidd). המיני-אלבום יצא לאור ב-15 ביוני 2017 בסאונדקלאוד וב-14 במרץ 2018, לאחר חתימתו של ג'וס ב-Grade A, פורסם המיני-אלבום גם ביוטיוב. מתוך המיני-אלבום התפרסם השיר "Lucid Dreams", שלימים הפך לשיר המושמע ביותר של ג'וס וורלד. לאחר שהשיר "Let Me Know (I Wonder Why Freestyle)" צבר תאוצה בטיקטוק, ב-7 בדצמבר 2019 עלה השיר לספוטיפיי. ב-15 ביוני 2017 פרסם לראשונה ג'וס וורלד את מיני-אלבום 9 9 9 בהוצאה עצמאית, וב-14 במרץ, לאחר חתימתו של ג'וס ב-Grade A, פורסם המיני-אלבום גם ביוטיוב. השירים "Lucid Dreams" ו-"Sticks & Stones" מתוך המיני-אלבום הופיעו גם באלבום האולפן הראשון של ג'וס, Goodbye & Good Riddance; כאשר "Sticks & Stones" שונה לשם "Hurt Me". השיר "Lucid Dreams" מכיל הדגמה של השיר "Shape of My Heart" של סטינג. השיר "Let Me Know (I Wonder Why)" מכיל הדגמה של השיר "Flower" של Lapalux. 999 by Juice WRLD, Genius (באנגלית) Let Me Know (I Wonder Why Freestyle), נבדק ב-2021-02-22 djvlad, Lil Bibby: Sting Took 85% of Juice Wrld's 'Lucid Dreams' Royalties for Uncleared Sample (Part 8), https://www.youtube.com, ‏4 בפברואר 2021 JuiceWRLD 9 9 9 EP · 2017 - YouTube, www.youtube.com WhoSampled, Let Me Know (I Wonder Why), https://www.whosampled.com
גלית ורטהיים

גלית ורטהיים היא מאפרת ישראלית. מייסדת ומנהלת בעבר את בית הספר לאיפור "איל מיקיאג'" בישראל. גלית ורטהיים גדלה בכפר סבא ולמדה בתיכון כצנלסון. מגיל צעיר התעניינה בתחום האמנות, היא החלה את דרכה כדוגמנית והייתה מיוצגת בסוכנות "אימג", בעבודתה בעסקי האופנה נחשפה לתחום של האיפור המקצועי כמאופרת, היא החלה לעבוד כמאפרת בשיתוף עם הצלם רון קדמי. היא יצרה קשר עם חברת האיפור האמריקאית "איל מיקיאג'" שמוצריה היו אהובים עליה ובכך הקימה ב-1996 ביחד עם בעלה את הסניף הישראלי של החברה, החברה מחזיקה ארבע מכללות המהוות מוסדות לימוד לתחום האיפור והקוסמטיקה. היא איפרה את יצחק רבין עבור הראיון ב-CNN עקב זכייתו בפרס נובל. היא עבדה בשיתוף עם תחרות מלכת היופי של ישראל, שמה הייתה אחראית על האיפור והסטיילינג של המתמודדות בתחרות, בנוסף שימשה גם כשופטת בתחרות. לורטהיים ארבעה ילדים מנישואיה הקודמים לחנוך רידר. כיום היא מתגוררת ברמת השרון. גלית ורטהיים, ברשת החברתית פייסבוק גלית ורטהיים, ברשת החברתית אינסטגרם ענבר שקד, העולם על פי גלית ורטהיים, באתר ynet, 8 במרץ 2005 IL MAKIAGE, דיזנגוף סנטר
ספרות ומהפכה

ספרות ומהפכה (ברוסית: Литература и революция) היא יצירה קלאסית של ביקורת ספרותית מנקודת מבט מרקסיסטית, שכתב לאון טרוצקי בשנת 1924. על ידי דיון במגמות הספרותיות השונות שהיו ברוסיה בין המהפכות של 1905 ל־1917, ניתח טרוצקי את הכוחות הקונקרטיים בחברה, נאורים וגם ריאקציוניים, שעזרו לעצב את תודעתם של סופרים באותה תקופה. בספר טרוצקי גם הסביר כי מאז שחר הציוויליזציה אמנות תמיד נשאה את חותמת המעמד השליט והיא הייתה בעיקר כלי המבטא את טעמו ואת רגישותו. עם זאת, הוא המשיך וטען כנגד המסקנה הברורה לכאורה, שלאחר מהפכה פרולטרית הפרולטריון כמעמד שלטוני צריך, אם כן, לשאוף ליצור אמנות פרולטרית משלו כפי שחשבו באותה תקופה. כדי להמחיש זאת הוא מציין כי לבורגנות כמעמד היו זמן ומשאבים לגבש דרך תרבותית משלה לפני המהפכות הבורגניות באירופה במאה ה-19, בעוד שמעמד הפרולטריון אינו משולל רק על ידי תרבות בחברה, אלא בעיקר על ידי אמצעים חומריים להשיג אותה. לכן, בניגוד למהפכות קודמות בהיסטוריה, הפרולטריון לוקח את הכוח לא להתקין את עצמו כמעמד שלטוני לנצח, ומכאן ליצור תרבות מובחנת משלו אבל חברה שבה קיומם של מעמדות הוא בלתי אפשרי באופן מהותי. לכן המשימה של הפרולטריון בשלטון, ביחס לאמנות לאחר שדאגה לצרכים הדוחקים יותר של חיי היומיום (רוסיה הייתה מדינה נחשלת ושסועת-מלחמה), היא להטמיע את כל ההישגים התרבותיים של העבר ולהניח את היסודות לתרבות חסרת-מעמדות לחלוטין ואנושית ואמנות בעתיד. ההוכחה של טרוצקי לגבהים שבני האדם יכולים להגיע אליהם ברגע שמוטלות רצועות הדיכוי, מומחשת בציטוט הבא מהספר: קשה לחזות את מידת השלטון העצמי שאיש העתיד עשוי להגיע אליה או את הגבהים שאליהם הוא עשוי לשאת את השיטה שלו. בנייה חברתית וחינוך עצמי פסיכו-פיזי יהפכו לשני היבטים של תהליך אחד ואותו תהליך. כל האמנויות – ספרות, דרמה, ציור, מוזיקה וארכיטקטורה יעניקו לתהליך זה צורה יפה. נכון יותר, המעטפת שבה תחומים הבנייה התרבותית והחינוך העצמי של האדם הקומוניסטי תפתח את כל המרכיבים החיוניים של האמנות העכשווית עד לנקודה הגבוהה ביותר. האדם יחזק לאין שיעור, יחכם ויעדן יותר; גופו יהפוך להרמוני יותר, תנועותיו קצביות יותר, קולו מוזיקלי יותר. צורות החיים יהפכו לדרמטיות באופן דינמי. הטיפוס האנושי הממוצע יעלה לרמתם של אריסטו, גתה או מארקס. ומעל הרכס הזה יעלו פסגות חדשות. Борев Ю. Эстетика Троцкого (ברוסית) // Литература и революция / Л. טרוצקי. - печатается по изд. 1923 г. - מ .: פוליטיזדה, 1991. - 399 с. -ISBN 5-250-01431-3 . הדיאלקטיקה של טרוצקי תאצ'ר // מחקרים במחשבה הסובייטית. - 1991. - מרץ (כרך 41, גיליון 2). - עמ' 127—144. "ספרות ומהפכה" באתר "Marxists Internet Archive", בתרגומה של רוז סטרונסקי לורווין
גבזה

גבזה (בטורקית: Gebze) היא עיר בנפת קוג'אלי במחוז מרמרה שבצפון-מערב טורקיה. לפי אומדן רשמי משנת 2022 אוכלוסייתה מנתה 407,019 תושבים והיא העיר המאוכלסת ביותר בנפה. גבזה משתרעת על פני 423 ק"מ והיא מרוחקת 41 ק"מ צפון-מערבית לבירת הנפה איזמיט ו-47 ק"מ דרום-מזרחית למרכז איסטנבול. העיר שוכנת על שפת ים מרמרה והיא העיר המערבית ביותר בנפה. היא גובלת עם הרשויות המקומיות דילובאסי מדרום-מזרח, קרפז ממזרח, דארג'ה וצ'אירובה ממערב ועם הרשויות שילה מצפון, פנדיק וטוזלה השייכות לנפת איסטנבול. בעיר ממוקם מרכז של חברה Togg שמייצרת מכוניות חשמליות. סומליה גארווה (אנ'), סומליה בוסניה והרצגובינה קאקאן (אנ'), בוסניה והרצגובינה קירגיזסטן קארקול, קירגיזסטן בוסניה והרצגובינה קיסליאק, בוסניה והרצגובינה קפריסין קית'ריאה (אנ'), קפריסין פורטוגל אואיירש (אנ'), פורטוגל יוון פילאיה (אנ'), יוון בולגריה סמואיל (אנ'), בולגריה מקדוניה הצפונית סטודניצ'ני (אנ'), מקדוניה הצפונית מדיה וקבצים בנושא גבזה בוויקישיתוף אתר האינטרנט הרשמי של גבזה (בטורקית) גבזה, ברשת החברתית אקס (טוויטר) גבזה, ברשת החברתית אינסטגרם Turkey: Administrative Division (Provinces and Districts) - Population Statistics, Charts and Map Gebze Belediyesi, Gebze Belediyesi (בטורקית) ערך זה הוא קצרמר בנושא יישובים בטורקיה. אתם מוזמנים לתרום לוויקיפדיה ולהרחיב אותו.
אנאנדמיד

אנאנדמיד (anandamide, AEA) הוא מוליך עצבי הנוצר בסינתזה של חומצה ארכידונית ואתנולמין. מקור השם אנאנדמיד הוא חיבור בין המילה "אנאנדה" שבסנסקריט משמעותה "אושר", לסיומת אמיד (amide) שהוא השייר הכימי במולקולה שנמצאה. אנאנדמיד ידוע גם בשמות אראכידונוילאטנולאמיד (arachidonoylethanolamide) או בקיצור AEA. המבנה שלו נתגלה בשנת 1992 באוניברסיטה העברית בירושלים, במחקריו של רפאל משולם. אנאנדמיד חשוב להתפתחות העוברית בהריון וקשור ככל הנראה לרגשות אושר ושמחה. הוא קנבינואיד אנדוגני ואף על פי שהוא יחסית שונה מהם במבנהו הכימי, הוא דומה בתכונותיו הליפופיליות לקנבינואידים המצויים בקנאביס, כגון CBD וTHC. עד כה נמצאו מספר קולטנים עצביים לאנאנדמיד בפרט ולקנבינואידים בכלל, המוכרים ביניהם CB1, CB2, ו GRP55. בניגוד למוליכים עצביים רבים, האנאנדמיד (כמו שאר הקנבינואידים) נע במרווח הסינפטי דווקא מהעצב הבתר-סינפטי לעצב הקדם-סינפטי. תזונה של מאכלים המכילים חומצה ארכידונית וחומצות שומן חיוניות אחרות משפיעה על אנאנדמיד ואנדוקנבינואידים (Endocannbinoids) אחרים במוח. Devane W. A., Hanuš L., Breuer A., Pertwee R. G., Stevenson L. A., Griffin G., Gibson D., Mandelbaum A., Etinger A., Mechoulam R.: Isolation and structure of a brain constituent that binds to the cannabinoid receptor. Science 258, 1946-1949 (1992 Mechoulam R., Fride E.: The unpaved road to the endogenous brain cannabinoid ligands, the anandamides in “Cannabinoid Receptors” (ed. R. Pertwee), Academic Press, London. Pp. 233-258 1995) מדיה וקבצים בנושא אנאנדמיד בוויקישיתוף ערך זה הוא קצרמר בנושא פיזיולוגיה. אתם מוזמנים לתרום לוויקיפדיה ולהרחיב אותו.
עבדאללה אבן ג'חש

עבדאללה אבן ג'חש (בערבית: عَبْد ٱلله ابْن جَحْش, 586 – 625) היה מהצחאבה, גיסו של הנביא מוחמד, ואחיה של זינב בנת ג'חש. אביו היה ג'חש בן ריאב, ואמו הייתה אומיימה בנת עבד אל-מוטליב. אחיו היו אבו אחמד בן ג'חש ועוביידאללה בן ג'חש, אחיותיו היו זינב בנת ג'חש חמנה בנת ג'חש, וחביבה בנת ג'חש. אשתו הייתה פאטימה בנת אבי חובייש, ובנו היה מוחמד אבן עבדאללה בן ג'חש. עבדאללה אבן ג'חש נהרג בקרב אוחוד, על ידי אל-אח'נס בן שריק בן עמרו. אבו בכר עומר בן אל-ח'טאב What is the meaning of Jahsh, the name Jahsh means, Jahsh stands for, thenamesdictionary.com 'Abdullah ibn Jahsh - SunnahOnline.com, sunnahonline.com
דורון אשכנזי

דורון אשכנזי (נולד ב-1958) הוא מעצב אופנה ישראלי. דורון גדל בראשון לציון ולו שני אחים, אחרי השירות הצבאי בגרעין נח"ל עבד במחלקת התפאורה והתלבושות של תיאטרון הבימה, למד אמנות באקדמיית "דל ארטה" בפירנצה ואחרי כן התמחה בחייטות באיטליה. הוא עוסק בבגדי גברים ובחליפות חתן, ב-1989 הוציא את הקולקציה הראשונה שלו והקים מותג אופנה הנושא את שמו. סגנונו העיצובי הוא בעיקר "Casually Tailored" המשלב סגנון קלאסי ומודרני. דורון מגדיר את סגנונו העיצובי כ״חייטות אורבנית״. על התלבושות שעיצב עבור סרטי קולנוע הוא היה מועמד מספר פעמים לפרס אופיר לעיצוב התלבושות הטוב ביותר וזכה בפרס ב-2007 עבור הסרט "ביקור התזמורת". בנוסף לקולנוע הוא עוסק בעיצוב תלבושות לתיאטרון, ולמופעי תרבות כמו מוזיקה ומחול, הוא עבד בשיתוף עם תיאטרון חיפה. ב-2021 היה מועמד בטקס פרסי אופיר לעיצוב התלבושות הטוב ביותר לסרט "ויהי בוקר". הוא יצר בגדים עבור להקת "טיפקס" ואסף אבידן. בין הדוגמנים שדגמנו עבור דורון אשכנזי נמנים יובל סגל, גל יפת, לירון לבו ועידו תדמור. הוא מלמד אופנה בבצלאל. לדורון סטודיו בתל אביב. נשוי לרחל ולהם שתי בנות ובן. אתר האינטרנט הרשמי של דורון אשכנזי דורון אשכנזי, ברשת החברתית אינסטגרם שני פישר‏, מושונוב ושות', באתר וואלה, 18 ביולי 2007 איתי יעקב, אשכנזי חם, באתר nrg‏, 2 בנובמבר 2007 אופיר חובב, דורון אשכנזי: "חולדאי הרג את דיזנגוף. הקורונה עשתה לו וידוא הריגה", באתר הארץ, 17 בינואר 2022 נירית אנדרמן, הסרט "ביקור התזמורת" זכה בשמונה פרסי אופיר, באתר הארץ, 19 בספטמבר 2007 מי יהיה הנציג לאוסקר? אלו המועמדים לפרסי אופיר 2021, באתר מעריב אונליין, 16 באוגוסט 2021 קרן נתנזון, תעשה לנו גל, באתר ynet, 6 ביולי 2006 לירון לבו משתכנז, באתר וואלה, 11 במאי 2011 ליה פן‏, עידו תדמור מדגמן, באתר וואלה, 9 באוגוסט 2009
מגדל פוסאן

מגדל פוסאן הוא מגדל המתנשא לגובה של 120 מטר, וממוקם בפארק יונגדוסאן (Yongdusan Park, אנ'), הממוקם ביונג-גו (Jung-gu ,אנ'), פוסאן, דרום קוריאה. המגדל נבנה בשנת 1973, והוא משמש רק למטרות בידור ופנאי. העובדה, שלא מותקן בו כל ציוד שידור, מייחדת את המגדל ממגדלים רבים אחרים עם מרפסות תצפית, והבנויים בעיקר כמגדלי טלוויזיה ורדיו. סיפון התצפית כולל נוף פנורמי ובית קפה קטן, והוא נגיש רק בשעות העבודה באמצעות שתי מעליות מהירות. בסיס המגדל מקושר עם כמה גלריות וחנויות מזכרות. המגדל מוזכר בדרך כלל במדריכי התיירים כמקום טוב להשקיף על נמל העיר (אנ'). תמונה מסיפון התצפית תמונת העיר בלילה מהמגדל מדיה וקבצים בנושא מגדל פוסאן בוויקישיתוף Lonely Planet. Busan Tower
סרבן גניאה

סרבן גניאה (ברומנית: Șeׁrban Ghenea; במקור מבטאים ׁׁׁׁׁׁ"שֶׁרבׇּן גֶנְיׇה"; נולד ב-13 באוקטובר 1969) הוא טכנאי קול ומיקסינג רומני-אמריקאי. גניאה נולד בבוקרשט, רומניה בשנת 1969. בשנת 1976 עבר עם משפחתו למונטריאול. בהמשך, למד במכללת ג'ון אבוט, באוניברסיטת קונקורדיה ואז באוניברסיטת מקגיל. במהלך הקריירה שלו, עבד גניאה עם אמנים מובילים בעולם המוזיקה, ביניהם טיילור סוויפט, אדל, דמי לובאטו, ברונו מארס, בריטני ספירס, אריאנה גרנדה וג'סטין טימברלייק. הוא ביצע מיקסינג ללמעלה מ-188 הקלטות שכבשו עשרות פסגות מצעדי פזמונים שונים ברחבי העולם. גניאה זכה בסך הכול בשישה עשר פרסי גראמי ושלושה פרסי גראמי לטיניים. הוא זכה בפרס גראמי לאלבום השנה שלוש פעמים; ביחד עם טיילור סוויפט על 1989, ביחד עם אדל על 25, וביחד עם ברונו מארס על 24K Magic. גניאה זכה גם בפרס גראמי הלטיני לאלבום השנה ביחד עם שאקירה על Fijación Oral, Vol. 1. בתור טכנאי/מיקסר. בתור מיקסר. סרבן גניאה, במסד הנתונים הקולנועיים IMDb (באנגלית) סרבן גניאה, באתר MusicBrainz (באנגלית) סרבן גניאה, באתר Discogs (באנגלית) סרבן גניאה, באתר Genius "Serban Ghenea | Credits". AllMusic. "Grammy winner Serban Ghenea has 24K Magic touch as mixing engineer". montrealgazette.com. "Welcome". Mixed by SERBAN GHENEA. "Serban Ghenea". Advanced Alternative Media. "Serban Ghenea". GRAMMY.com. 2 בדצמבר 2020. {{cite web}}: (עזרה) 2024 Juno Award Winners: Charlotte Cardin, Karan Aujla & more | Billboard Canada, ca.billboard.com (באנגלית)
נחל פולג

נַחַל פּוֹלֵג (בערבית: وادي الفالق; ואדי אל-פאליק; הנחל המפלג) הוא נחל המנקז שטח באזור השרון בישראל, ונשפך לים התיכון צפונית למכון וינגייט באזור נתניה. ראשיתו של הנחל בין א-טירה ובין קיבוץ רמת הכובש, ושפכו לים נמצא בתחומי העיר נתניה, ליד אודים צפונית למכון וינגייט. אורכו של הנחל הוא כ־17 ק"מ, והוא מנקז אליו שטח של כ־135 קמ"ר, ואת יובליו נחל דרור[דרוש מקור], נחל רעננה, נחל חרות, נחל רשפון ונחל אודים. מקור שם הנחל בעברית הוא במילה הערבית "פאליק". הוואדי קרוי כך מכיוון שהוא מפלג (מחלק) את אזור השרון לרוחבו. הקטע האחרון מלא מים כל השנה. כביש תל אביב–חיפה חוצה את הנחל. לצד הנחל נמצאות מספר שמורות טבע, ביניהן שמורת נחל פולג ושמורת שער פולג, וכן אתרי העתיקות תל פולג, תל אל-עשיר וח'רבת זוריקיה. רכס כורכר מערבית לעמק פולג חסם בעבר את אפיק הנחל, דבר שהביא להצטברות מים והתפתחות ביצות ממזרח לרכס (ביצות פלג). על-מנת לנקז את הביצות ועל-מנת לשמש כחפיר הגנה לעיר הקדומה בתל פולג, הרכס נפרץ בתקופה הביזנטית. הפרצה נקראת במספר שמות: על ידי הצלבנים רוש טאי (פרושה בצרפתית חתך סלע), ואילו בעברית נקראת הפרצה "שער פולג" או "השער הרומי", אף שהפרצה קדומה יותר. הנחל זורם גם ליד בית יהושע ותל יצחק. בחלק מהיובלים המזינים את הנחל זורמים מי קולחין מיישובי האזור, המגיעים מזה עשרות שנים לאפיק הנחל כך שיש בו זרימת מים כל השנה. בחלקו האחרון של הנחל בסמוך אל שפכו לים עובר בסמוך אליו שביל ישראל. ברובו, הנחל הוא נחל אכזב, רק בחלקו האחרון הוא מתחתר בקרקע כך שמי התהום מבצבצים וזורמים בו, נבנה בו מאגר על מנת לנצל להשקיה את מי השיטפונות, את זרימת החורף ואת מי הקולחין. ויקטור גרן, חוקר צרפתי אשר ביקר בארץ ישראל מספר פעמים במהלך המאה ה-19 וכתב על סיוריו, חצה בסוף אותה מאה כמה פעמים את מימי נחל פולג, שכאמור נקרא אז "ואדי אל-פאליק". הוא מספר על צבאו של ריצ'רד לב הארי שחצה את הנחל ליד השפך שלו בדרכו לארסוף. גרן זיהה את נחל פאליק עם נחל קנה המוזכר בספר יהושע (ט"ז, ח). נחל קנה הפריד בין נחלות השבטים אפרים ומנשה. נהר אל פאליק נשפך לים לאחר שהוא עובר בריכה הנקראת בסת אל פאליק. גם זאב וילנאי מקשר בין נחל קנה - נהר אל קצב עם נחל פולג. במקום היה קרב בין הצלבנים לבין המוסלמים במסעי הצלב ובו נפל אחד הקצינים הטובים של צלאח א-דין שנקבר מזרחית לנחל פולג במקום שנקרא ברכת רמדאן. כל מקום ואתר, משרד הביטחון – ההוצאה לאור והוצאת כרטא, 1978. עמוד 326. זאב וילנאי, אריאל אנציקלופדיה לידיעת ארץ ישראל, הוצאת עם עובד - חינוך ותרבות, 1986. עמוד 6055 ויקטור גרן, תיאור ארץ ישראל, תרגם מצרפתית חיים בן עמרם, הוצאת יד בן צבי 1984. המקור משנת 1875. עמודים 240 - 243 תיאור לא רציף. רועי מרום, מימי קדם קדמתה: פרקים בתולדות אבן יהודה וסביבתה לאור המחקר ההיסטורי והארכאולוגי, פרויקט מחקר היסטורי מוגש ל"בית הראשונים", אבן יהודה, 2008 (המבואות ההיסטוריים). רועי מרום, "יציאת ערביי ואדי אל-פאלק במלחמת 1948: היסטוריוגרפיה וזיכרון היסטורי," סוגיות נבחרות בחקר תולדות המזרח התיכון המודרני, רעננה, האוניברסיטה הפתוחה, 2020. צילום אוויר נחל פולג, צלול שמורת נחל פולג - באתר "טבע ונופים בישראל" טיול בנחל פולג, יוכי צוקר צפריר רינת, מאחורי תחנות הדלק מסתתר עדיין טבע, באתר הארץ, 1 בספטמבר 2005 נחל פולג (ישראל), דף שער בספרייה הלאומית עירית עמית-כהן, רועי אגוזי, צעירה מרואני, אלון פרץ, נפתלי גולדשלגר, "דוח מחקר: פיתוח מודל לניהול אגני משולב בהדגמה על אגן נחל פולג מפה- גליון Tireh הוכנה ע"י צבא בריטניה, 1918, עם סימון בריכת רמדאן Birket Ramadan ונהר פאליק Nahr el Falik, באתר הספרייה הלאומית, אוסף המפות ע"ש ערן לאור
אז'ן דיקר

אז'ן דיקר (בגרמנית: Eugen Dücker‏; 29 בינואר / 10 בפברואר 1841 – 6 בדצמבר 1916) היה צייר גרמני-רוסי מבית הספר לציור בדיסלדורף. אז'ן דיקר היה בנם של הנגר אדוארד דיקר (1813–1886) ואשתו אמאלי, לבית פישר (1810–1880). אחותו ותלמידתו הייתה הציירת מאריה דיקר. הם הגיעו ממשפחה גרמנית-בלטית מאזור הים הבלטי. הוא קיבל שיעורי רישום ראשונים מהשרטט והליטוגרף פרידריך סיגיסמונד שטרן (Friedrich Sigismund Stern) . בין השנים 1858–1862 הוא למד באקדמיה בסנט פטרסבורג, שם למד לראשונה פיסול אצל דייוויד ינסן (1816–1902) ואז פנה לציור נוף. הוא סייר באירופה במענק נסיעות של שש שנים. הוא נסע לקרלסרוהה, שם לקח שיעורים מקרל פרידריך לסינג ולמינכן. בשנת 1864 התיישב בדיסלדורף ובשנת 1872 הוא החליף את אוסולד אשנבאך כמורה לציור נוף באקדמיה לאמנות בדיסלדורף ונשאר שם במשך 44 שנים. ב־14 באפריל 1874 הוא נישא לרגינה שנאלוך בדיסלדורף. ב־1879/80 שהה במושבת הציירים בהסן. בנסיעות לימודיות הוא ביקר בהולנד, בלגיה, צרפת ואיטליה. לציוריו דיקר העדיף את הנוף הצפוני של גרמניה, במיוחד את הים הצפוני והבלטי. שם שהה לעיתים קרובות עם חברו קרל אירמר והתלמידים בכיתת הציור שלו. מרבית תמונותיו מראות את הים מהחוף. בשל ריבוי הסטודנטים שהלכו בעקבותיו בתפיסת האמנות הנטורליסטית שלו, דיקר נחשב למייסד "סגנון דיקר" בציור הנוף של דיסלדורף. דיקר היה חבר באקדמיות לאמנות בסנט פטרסבורג, ברלין, סטוקהולם ואגודות צבעי המים בסנט פטרסבורג, וינה ובריסל, וכן היה חבר באיגוד אמני דיסלדורף, אגודת האמנים של דיסלדורף מלכסטן ומועדון התחריט של דיסלדורף. מדיה וקבצים בנושא אז'ן דיקר בוויקישיתוף Kulturportal West Ost | Dücker, Eugen, kulturportal-west-ost.eu Digitale Sammlungen / (1890) ... für das... [602 / Suche Eduard Schoenfeld [602-611]], digital.ub.uni-duesseldorf.de, ‏1890 (בגרמנית) Bettina Baumgärtel: Die „Dücker-Linie“. In: Bettina Baumgärtel (Hrsg.): Die Düsseldorfer Malerschule und ihre internationale Ausstrahlung 1819–1918. Michael Imhof Verlag, Petersberg 2011, ISBN 978-3-86568-702-9, Band 2, S. 463 ff.
ראיין ריצ'רדס

ראיין ריצ'רדס (נולד ב-24 באפריל 1991) הוא כדורסלן אמריקאי, המשחק בקבוצת סארי סקורצ'ס מליגת העל הבריטית בכדורסל. בשנת 2009 הצטרף ריצ'רדס לתוכנית הצעירה של המועדון הבלגי בלפיוס מונס-היינאו. בליגה השלישה בבלגיה. במהלך עונת 2008–2009 הוא שיחק גם שני משחקים בטורניר הבינלאומי של נייקי ג'וניור עבור המועדון הגרמני Brose Baskets, עם ממוצעים של 16.5 נקודות, 11.5 ריבאונדים ו-1.0 חסימות תוך 29.3 דקות. מאוחר יותר שיחק ריצ'רדס שני משחקים באליפות אירופה עד גיל-18 באנגליה 2009, עם ממוצעים של 29.0 נקודות ו-13.0 ריבאונדים. בעונת 2009–10 הצטרף ריצ'רדס לגראן קנאריה והחל את העונה עם הקבוצה הצעירה של הקבוצה, לה קאג'ה גראן קנאריה, ב-EBA הספרדית. הוא העמיד ממוצעים של 10.3 נקודות, 4.0 ריבאונדים ו-0.7 חסימות ב-18.4 דקות למשחק על פני שלוש הופעות. בעקבות תקופת שלושה משחקים זו, הוא התחיל להתמודד לסגל הבכיר, אך מעולם לא הגיע למגרש עם גראן קנריה. בינואר 2010 הושאל למועדון השווייצרי BBC Monthey להמשך עונת 10–2009. הוא שיחק שישה משחקים עבור מונטיי לפני שעזב את המועדון. הוא העמיד ממוצעים של 13.3 נקודות, 5.2 ריבאונדים ו-0.8 חסימות ב-20.3 דקות. ב־24 ביוני 2010 נבחר ריצ'רדס על ידי סן אנטוניו ספרס בבחירה ה-49 בדראפט ה-NBA לשנת 2010. הוא לא הצטרף לספרס בעונת 2010–11; במקום זאת, הוא בילה את העונה בהתאוששות משני ניתוחים בכתף. ב־9 בספטמבר 2011 חתם ריצ'רדס במועדון השווייצרי לוגאנו טיגרס. הוא עזב את הקבוצה בפברואר 2012. כעבור חודשיים הוא חתם עם BC Sukhumi המשחקת בסופרליג הגאורגי. ביולי 2012 הצטרף ריצ'רדס לסן אנטוניו ספרס לליגת הקיץ של ה-NBA. ב־6 בנובמבר 2012 חתם במועדון הפולני Asseco Prokom Gdynia. ב־29 בינואר 2013 נפרד מגדיניה. כעבור שבועיים הוא חתם עם BC Zepter וינה להמשך העונה. עם Zepter וינה הוא זכה באליפות הליגה האוסטרית. ביולי 2013 ריצ'רדס הצטרף מחדש לסן אנטוניו ספרס לליגת הקיץ. הוא החל את עונת 14–2013 עם המועדון אל נאסר בדובאי, אך חזר לאירופה בדצמבר 2013 והצטרף למועדון היווני Ikaros Chalkidas להמשך העונה. ב־19 ביולי 2014 חתם ריצ'רדס בזפרטר וינה וחזר למועדון למשך שני. תקופת המשחק השנייה שלו נמשכה חמישה משחקים בלבד, שכן נפרד מהמועדון ב־21 באוקטובר 2014. שלושה ימים לאחר מכן הוא חתם במועדון ההונגרי BC Körmend להמשך העונה. באפריל 2015 עבר ריצ'רדס לאיראן שם הצטרף לאוניברסיטת אזאד בטהראן. ביוני 2015 הוא חתם בקבוצת גנווקסי קרנף של NBL הסינית. בעונת 2015/2016 ריצ'רדס חזר לאיראן לשחק בשחרדארי גורגן. בעקבות העונה האיראנית הוא הצטרף למועדון הלבנוני Sagesse. לאחר מכן היה לו תקופה קצרה עם אל-אחלי במאי 2016. ב־26 בספטמבר 2016 חתם ריצ'רדס במחנה האימונים בסן אנטוניו ספרס. שלושה ימים לאחר מכן, ויתרו עליו על ידי הספרס. ב־20 באוקטובר 2016 חתם ריצ'רדס בקארפוס סוקולי במקדוניה. ב־22 בנובמבר 2016 נפרד מסוקולי לאחר שהופיע בארבעה משחקים. ב־3 בדצמבר 2016 חתם בפלאייש נפת עבדן מליגת העל האיראנית. ב־9 במרץ 2018 חתם ריצ'רדס עם הלמן וינה מבונדסליגה בכדורסל אוסטררייצ'יקה. ב־26 באפריל 2018 דווח כי ריצ'רדס נפרד מהקבוצה מבלי לשחק משחק בגלל פציעה בכתף. ב־6 ביולי 2020 חתם ריצ'רדס בפניקס בריסל מליגת הכדורסל הפרו. ב־28 בנובמבר 2020 חתם ריצ'רדס עם סארי סקורצ'ס לעונת 2020/2021. זו תהיה התפקיד השני של ריצ'רדס עם המועדון בבריטניה. פרופיל, באתר Basketball-Reference פרופיל, באתר eurobasket פרופיל, באתר פיב"א פרופיל, באתר היורוליג
פרינס דאיה

פרינס דאיה (באנגלית: Prince Daye; נולד ב-11 באפריל 1978) הוא כדורגלן עבר ליברי ששיחק בעמדת הקשר. דאיה התחיל את הקריירה שלו בקבוצת ריאל רפובליקנס הגנאית, ממנה עבר לאינביקיבל אילבן הליברית. בקיץ 1995, דאיה חתם בבאסטיה הצרפתית והצטרף מיידית לקבוצת המילואים של המועדון. אחרי שנתיים בקבוצת המילואים, הצטרף לקבוצה הבוגרת. בינואר 2003, דאיה חזר לאפריקה וחתם בקלאב אפריקן מליגת העל התוניסאית, אך כעבור שנה חזר לאירופה חתם בבדחוס מהליגה השלישית בספרד. לקראת עונת 2004/2005, דאיה חתם במכבי פתח תקווה מליגת העל. בינואר 2007, חתם בא-סאיליה מליגת העל הקטרית לאחר כשנה וחצי שלא שיחק כדורגל. בסיום העונה, פרש מכדורגל. ב-23 ביוני 1996, דאיה ערך את הופעת הבכורה שלו בנבחרת ליבריה בניצחון 0–4 נגד גמביה. ב-8 ביוני 1997, דאיה הבקיע את שער הבכורה שלו בנבחרת בהפסד 1–2 לנמיביה. דאיה השתתף עם הנבחרת לקראת גביע אפריקה לאומות 2002. פרינס דאיה, באתר Transfermarkt פרינס דאיה, באתר National Football Teams פרינס דאיה, באתר FootballDatabase.eu ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "פרינס דאיה".
אנרגי מוראמבדורו

אנרגי מוראמבדורו (באנגלית: Energy Murambadoro; נולד ב-27 ביוני 1982) הוא כדורגלן עבר זימבבואי, ששיחק בעמדת השוער. מוראמבדורו התחיל את הקריירה שלו בקבוצת הכדורגל המקומית קאפס יונייטד. בשנת 2003, מוראמבדורו חתם בהלניק קייפטאון מליגת העל הדרום אפריקאית במדיה שיחק עונה אחת בה ירדה לליגה השנייה. בקיץ 2004, מוראמבדורו חתם בבני סכנין מליגת העל. מוראמבדורו, שיחק בכל משחקי הקבוצה עד למחזור ה-9, אחריו איבד את מקומו בהרכב הקבוצה. את המשך הקריירה שלו מוראמבדורו שיחק בקבוצות בדרום אפריקה, כגון: באוני פרמייר יונייטד, בידווסט ויטס, מפומלאנגה בלאק אסס ואמזולו יונייטד. ב-9 באוגוסט 2002, מוראמבדורו ערך את הופעת הבכורה שלו בנבחרת זימבבואה בניצחון 0-1 נגד מאלי. לזכותו של מוראמבדורו, 32 הופעות בנבחרת ואף השתתף עם הנבחרת בגביע אפריקה לאומות 2004 וגביע אפריקה לאומות 2006. קאפס יונייטד ליגת העל הזימבבואית: 2005 הגביע הזימבבואי: 2008 אנרגי מוראמבדורו, באתר Transfermarkt אנרגי מוראמבדורו, באתר Soccerway אנרגי מוראמבדורו, באתר National Football Teams אנרגי מוראמבדורו, באתר FootballDatabase.eu ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "אנרגי מוראמבדורו".